open-index/open-wikipedia-markdown huggingface dataset:
ნახირი

**ნახირი** — მსხვილი რქოსანი საქონლის ჯოგი. დანიშნულების მიხედვით ნახირი შეიძლება იყოს საძოვრული სუქების, სარძევე, საიალაღე, შერეული და სხვა.

## ლიტერატურა
კატეგორია:მსხვილი რქოსანი საქონელი
ნახშირი (მრავალმნიშვნელოვანი)

**ნახშირი** შეიძლება აღნიშნავდეს:
*ნახშირი – წიაღისეული
*ნახშირი – სახატავი მასალა
ფონოლოგია

**ფონოლოგია** ( და ) — სტრუქტურული ენათმეცნიერების საფუძველზე წარმოქმნილი სამეცნიერო დისციპლინა, რომელიც შეისწავლის ენაში არსებულ ბგერათა მნიშვნელობის განმასხვავებელ ფუნქციას.

თუ ფონეტიკა მეტყველებაში ფონემათა რეალიზაციითაა დაკავებული, ფონოლოგია ცდილობს აღმოაჩინოს, აღწეროს და განსაზღვროს ენის ფონემები, მათ შორის დისტინქტიურ (განმასხვავებელ) ფონეტიკურ კრიტერიუმებზე დაყრდნობით.

## ლიტერატურა
კატეგორია:ფონოლოგია
ეგმონტის უვერტურა (ბეთჰოვენი)

thumb|right|200px|გრაფი ეგმონტი.

**ეგმონტის უვერტურა** - იოჰან ვოლფგანგ გოეთეს ტრაგედია "ეგმონტზე" დაფუძნებული მუსიკაა, დაწერილი ლუდვიგ ვან ბეთჰოვენის მიერ (ოპ. 84). ის დასრულებული იყო მეხუთე სიმფონიის დაწერიდან 2 წლის შემდეგ. ტრაგედიამ ბეთჰოვენის ყურადღება მიიპყრო თავისი გმირული სიუჟეტით. 
თვით გოეთეს მოეწონა ბეთჰოვენის ეს ნაწარმოები და თქვა, რომ მის აზრს ბოლომდე ჩასწვდა.

კატეგორია:უვერტურები
Dies Irae

მინიატიურა

**Dies Irae** (ლათ. განკითხვის დღე) — ერთ-ერთი ნაწილი XIII საუკუნის განთქმული ლათინური ჰიმნიდან, დაწერილი ტომას ცელანოს მიერ. კლასიკურ ეპოქაში გამოიყენება რეკვიემში. განთქმულია ჯუზეპე ვერდის და ვოლფგანგ ამადეუს მოცარტის *დიეს ირე*.

## ტექსტი 
ფაილი:Dies.irae.ogg
:Dies iræ! dies illa
:Solvet sæclum in favilla
:Teste David cum Sibylla!

:Quantus tremor est futurus,
:quando judex est venturus,
:cuncta stricte discussurus!

:Tuba mirum spargens sonum
:per sepulchra regionum,
:coget omnes ante thronum.

:Mors stupebit et natura,
:cum resurget creatura,
:judicanti responsura.

:Liber scriptus proferetur,
:in quo totum continetur,
:unde mundus judicetur.

:Judex ergo cum sedebit,
:quidquid latet apparebit:
:nil inultum remanebit.

:Quid sum miser tunc dicturus?
:Quem patronum rogaturus,
:cum vix justus sit securus?

:Rex tremendæ majestatis,
:qui salvandos salvas gratis,
:salva me, fons pietatis.

:Recordare, Jesu pie,
:quod sum causa tuæ viæ:
:ne me perdas illa die.

:Quærens me, sedisti lassus:
:redemisti Crucem passus:
:tantus labor non sit cassus.

:Juste judex ultionis,
:donum fac remissionis
:ante diem rationis.

:Ingemisco, tamquam reus:
:culpa rubet vultus meus:
:supplicanti parce, Deus.

:Qui Mariam absolvisti,
:et latronem exaudisti,
:mihi quoque spem dedisti.

:Preces meæ non sunt dignæ:
:sed tu bonus fac benigne,
:ne perenni cremer igne.

:Inter oves locum præsta,
:et ab hædis me sequestra,
:statuens in parte dextra.

:Confutatis maledictis,
:flammis acribus addictis:
:voca me cum benedictis.

:Oro supplex et acclinis,
:cor contritum quasi cinis:
:gere curam mei finis.

:Lacrimosa dies illa,
:qua resurget ex favilla
:judicandus homo reus.
:Huic ergo parce, Deus:

:Pie Jesu Domine,
:dona eis requiem. Amen.

## რესურსები ინტერნეტში
* 
* "Dies Iræ"
პიტიახში

**პიტიახში** — სახელმწიფოს ერთ-ერთი უმაღლესი მოხელე ადრინდელ სასანიანთა ირანში, ქართლის სამეფოსა (იბერია) და სომხეთში.    

## ეტიმოლოგია
პიტიახში (bitaxš)  სპარსული წარმოშობის სიტყვაა, მაგრამ დღემდე ამ ტერმინის, არც მისი სომხური ფორმის (bdeašx) და არა ქართული „პიტიახშის“ ეტიმოლოგია და მის მიერ აღნიშნული სახელოს ფუნქციები საბოლოოდ დადგენილი არ არის.

დიმიტრი ბაქრაძის სიტყვებით:
  

ყველაზე ადრინდელი სპარსული წარწერების მიხედვით (262 შაპურ I-ის ტრილინგვა და ნარსის პაიკულის ბილინგვა), პიტიახშის ერთ-ერთი პირველი ადგილი ეკავა ირანის სამეფო კარის დიდმოხელეებს შორის. ზოგიერთი მკვლევარი ფიქრობს, რომ პიტიახში იყო მეფისნაცვალი, ხოლო ზოგი მას პროვინციის მმართველად მიიჩნევს. „მოქცევაჲ ქართლისაჲ“, მაგალითად, „პიტიახშის“  ტიტულით მოიხსენიებს შაჰის მიერ IV საუკუნის ქართლის გამგებლად გამოგზავნილ ირანელ მმართველს.

სომხური წყაროების მიხედვით, ბდეშხი სანაპირო ოლქის მმართველი იყო.  ზოგი მეცნიერის აზრით, სომხეთში ოთხი სადეშხო იყო, მაგრამ უფრო სარწმუნო ჩანს ცნობები მხოლოდ აღძნიქისა და გუგარქის ბდეშხების შესახებ.

არმაზისხევის სამაროვანის გათხრების შედეგად გამოვლინებულ ბერძნულ-არამეულ წარწერებში (ახ. წ. I–III სს.) მოხსენიებული  არიან ქართლის პიტიახშები  შარაგესი, ბერსუმა, ასპარუგი, ჯავახი,  პუბლიკიოს აგრიპა. აღსანიშნავია, რომ ბილინგვის არამეულ წარწერაში აგრიპა ფარსმან მეფის ეზოსმოძღვრად არის მოხსენიებული, ხოლო ბერძნული ტექსტში პიტიახშად.

სიმონ ჯანაშიას აზრით, რასაც სხვა მკვლევარებიც იზიარებენ, აღნიშნულ წარწერებში „პიტიახში“  ქართული „ერისთავის“ აღსანიშნავად უნდა იყოს გამოყენებული. ამ მოსაზრებით, „პიტიახშები“ ანუ „ერისთავები“ არიან ცალკეული პროვინციის გამგებლები.  გიორგი მელიქიშვილის  აზრით, ტერმინი „პიტიახში“, ჩანს, ქართლში „ერისთავის“ პარალელურად იხმარებოდა სამხედრო-სამოხელეო არისტოკრატიის უმაღლესი ფენის წარმომადგენელტა აღსანიშნავად.  გამოთქმულია აგრეთვე მოსაზრება, რომ „პიტიახში“ (რომელიც ჯერ კიდევ აქემენიდთა ხანაში უნდა შემოსულიყო ირანიდან) ქართლში ეწოდებოდა მთავარსარდალსა და უმაღლეს მსაჯულს, რომელიც სტრაბონის აღწერილობაში მეფის შემდგომ მეორე პირად არის  მოხსენიებული. ქართული წყაროების მიხედვით, ამ მოხელეს „სპასპეტი“ (შიდა ქართლის ერისთავი და ამასთან ყველა ერისთავთა მთავარი) ეწოდება.

თ. გამსახურდია „პიტიახშსა“ და „სპასპეტს“ შორის იგივეობას ხედავდა, რაც შეეხება ისტორიული ქვემო ქართლის მემკვიდრეობით ხელისუფალთ, რომლებიც  V–VI საუკუნეებში ქართულ-სომხური წყაროებით პიტიახშის წოდებას ატარებდნენ, ფიქრობენ, რომ ეს ტიტული მათ დაუმკვიდრდათ იმ დროიდან, როდესაც ეს ოლქი ერთხანს პოლიტიკურად სომხეთში შედიოდა და მისი მმართველები პიტიახშის ანუ სომხურად ბდეშხის წოდებას ატარებდნენ.

V-VII საუკუნეებში პიტიახშობა მხოლოდ საპატიოო ტიტულია და მას რეალური შინაარსი არ ჰქონდა.

## ლიტერატურა
* საქართველოს ისტორიის ნარკვევები, ტ. 1, თბ., 1970;
* *ბოგვერაძე ა.,* ქსე, ტ. 8, გვ. 88, თბ., 1984

## პერიოდიკა 
* 
* 
* 

## რესურსები ინტერნეტში
* პიტიახში — ბიბლიოვიკი
* პიტიახში — ძველი ქართული ენის შეერთებული ლექსიკონი

## სქოლიო
კატეგორია:წოდებები
კატეგორია:სასანიანთა დინასტია
მოძრაობა სამართლიანი საქართველოსთვის

**მოძრაობა სამართლიანი საქართველოსთვის** — მემარჯვენე პოლიტიკური პარტია საქართველოში, ჩამოყალიბებული საქართველოს ყოფილი პრემიერ-მინისტრის, ზურაბ ნოღაიდელის მიერ 2008 წლის დეკემბერში. პარტიის ლოზუნგია: „სამართლიანობა, ერთიანობა, კეთილდღეობა.“ მისი დეკლარირებული მიზანია „სტაბილური, სამართლიანი, გაერთიანებული საქართველო, სადაც ხალხის კეთილდღეობა და უსაფრთხოება საიმედოდ იქნება დაცული“.

## ისტორია 
ზურაბ ნოღაიდელი, პრემიერის პოსტიდან 2007 წლის 7 ნოემბრის მოვლენების შემდეგ წავიდა. შემდეგ იგი ფეხბურთელი კახა კალაძის ბიზნესს ედგა სათავეში, აგვისტოს ომის შემდეგ კი ისევ პოლიტიკაში დაბრუნება გადაწყვიტა. პარტიის საორგანიზაციო კომიტეტის წევრები იყვნენ ერთიანი ნაციონალური მოძრაობის ყოფილი წევრები: დეპუტატი პეტრე მამრაძე, ყოფილი დეპუტატები შოთა გვენეტაძე და ედუარდ სურმანიძე. 2009 წელს მიღებულ იქნა პარტიის წესდება, რომელმაც ასახა პარტიის პლატფორმა, მიზნები და ამოცანები, განსაზღვრა მოძრაობის სტრუქტურა და ორგანიზაცია. პარტია მონაწილეობდა 2010 წლის თვითმართველობის არჩევნებში, სადაც ის იყო ეროვნული საბჭოს წევრი.

2010 წლის 23 დეკემბერს პარტიის ერთმა ნაწილმა გამართა რიგგარეშე ყრილობა, რომელსაც უნდობლობა გამოუცხადა პარტიის თავმჯდომარემ ზურაბ ნოღაიდელმა და მისმა მომხრე ნაწილმა. ყრილობამ ზურაბ ნოღაიდელი პარტიის თავმჯდომარის პოსტიდან გადააყენა, თუმცა დავალიანების გასტუმრებამდე გამგეობის რიგით წევრად დატოვა, აირჩია გამგეობის ახალი შემადგენლობაც და ახალი თავმჯდომარე - სერგო ჯავახიძე. რიგგარეშე ყრილობის გადაწყვეტილების რეგისტრაციისთვის გამგეობამ განცხადებით მიმართა იუსტიციის სამინისტროს. რეგისტრაციის შემთხვევაში, მოძრაობა ახალ თავმჯდომარეს და ახალი შემადგენლობის განკარგულებაში გადავა პარტიის სახელზე არსებული ქონება. 11 იანვარს ცნობილი გახდა, რომ იუსტიციის სამინისტრომ განცხადება დააკმაყოფილა და მოძრაობა სამართლიანი საქართველოსთვის წევრთა რიგგარეშე ყრილობის გადაწყვეტილება რეგისტრაციაში გაატარა, რომლის თანახმადაც ზურაბ ნოღაიდელი პარტიის თავმჯდომარეობიდან გადაყენებულია.

2012 წელს მოძრაობამ საქართველოს საპარლამენტო არჩევნებში მიიღო მონაწილეობა, თუმცა წარუმატებლად (მიიღო ხმების 0,19%). მოძრაობა მონაწილეობს 2013 წლის საპრეზიდენტო არჩევნებში, სადაც კანდიდატად წარდგენილი ჰყავს თავმჯდომარე - სერგო ჯავახიძე.

## სტრუქტურა 
წესდების თანახმად მოძრაობის უმაღლესი ორგანოა მოძრაობის ყრილობა, რომელიც მოიწვევა 4 წელიწადში ერთხელ. მას თავმჯდომარეობს მოძრაობის გამგეობის ერთ-ერთი წევრი. ყრილობებს შორის პერიოდში მოძრაობას ხელმძღვანელობს გამგეობა, რომელიც შედგება ყრილობის მიერ არჩეული არანაკლებ 5 წევრისაგან 4 წლის ვადით. გამგეობას ჰყავს თავმჯდომარე, რომელიც ამავდროულად არის მოძრაობის ლიდერიც და წარმოადგენს მას მესამე პირებთან ურთიერთობაში. გამგეობას ექვემდებარება პარტიის სტრუქტურული ქვედანაყოფები, რეგიონული და ახალგაზრდული ორგანიზაციები.

## შედეგები არჩევნებში
### საპარლამენტო 
### საპრეზიდენტო 
## რესურსები ინტერნეტში 
* 
* 

## სქოლიო 
კატეგორია:საქართველოს პოლიტიკური პარტიები
კატეგორია:2008 წელს დაარსებული პოლიტიკური პარტიები
UNIX-ის მსგავსი ოპერაციული სისტემა

მინი|იუნიქსისა და იუნიქსის მაგვარი სისტემების განვითარების სქემა

**UNIX-ის მსგავსი ოპერაციული სისტემა** — სისტემა, რომელიც UNIX-ის მსგავსად მოქმედებს, მიუხედავად იმისა რომ არ არის აუცილებლად მისი ან დადასტურებული Single UNIX specification-ს მიერ. ამ ტერმინით ასევე აღნიშნავენ ღია კოდის მქონე ოპერაციულ სისტემებს, რომლებიც Bell-ის ლაბორატიის UNIX-ს ბაძავენ.

## იხილეთ აგრეთვე 
* იუნიქსი
* BSD
* ლინუქსი
* Posix
* System V

## რესურსები ინტერნეტში 
* Unix-like Definition. The Linux Information Project (LINFO)
* UNIX history a history time line graph of most UNIX and Unix-like systems by Éric Lévénez

კატეგორია:იუნიქსი
აძვისთავი

**აძვისთავი** — სოფელი საქართველოში, ერედვის მუნიციპალიტეტში, არცევის თემში.

## გეოგრაფია
მდებარეობს შიდა ქართლის ვაკეზე. მდინარე აძურის (მდინარე მეჯუდის მარჯვენა შენაკადი) მარჯვენა ნაპირზე. ზღვის დონიდან 880 მეტრი. ცხინვალიდან 20 კილომეტრი, გორიდან — 30 კილომეტრი.

## ისტორია
1991 წლამდე შედიოდა ცხინვალის რაიონში, ხოლო 2007 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება ().

## დემოგრაფია
1989 წლის აღწერით სოფელში ფიქსირდებოდა 149 მცხოვრები.

## ღირსშესანიშნაობები
ხუროთმოძღვრული ძეგლებიდან აღსანიშნავია: აძვისთავის წმინდა გიორგის ეკლესია, აძვისთავის ზურგიანი კოშკი.

## ლიტერატურა
## სქოლიო
კატეგორია:ერედვის მუნიციპალიტეტის სოფლები
ბნავისი

**ბნავისი** — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ატენის თემი). მდებარეობს მდინარე ათრევზე (მდინარე ტანის მარცხენა შენაკადი). ზღვის დონიდან 790 მეტრი. გორიდან 16 კილომეტრი.

## დემოგრაფია
2014 წლის აღწერის მონაცემებით, სოფელში ცხოვრობს 212 ადამიანი.

## იხილეთ აგრეთვე
*ბნავისის ეკლესია
*ბნავისის ნასახლარი და ქვაყუთი

## ლიტერატურა
## სქოლიო
კატეგორია:გორის მუნიციპალიტეტის სოფლები
აძვი

**აძვი** — სოფელი საქართველოში, გორის მუნიციპალიტეტში, ახალუბნის თემში. მდებარეობს შიდა ქართლის ვაკეზე. მდინარე აძურის (მდინარე მეჯუდის მარჯვენა შენაკადი) მარცხენა ნაპირზე, ტირიფონის ვაკეზე. ზღვის დონიდან 840 მეტრი. გორიდან 22 კილომეტრი.

## ისტორია
სოფლის განაპირას 1743 წლის 21 ივნისს მოხდა ბრძოლა აჯანყებულ ქართველებსა და ყიზილბაშებს შორის. ყიზილბაშებს სარდლობდნენ აჯი-ხანი და ალი-ხან ავჯანი. აჯანყებულებს სათავეში ედგა გივი ამილახვარი. ქართველ აჯანყებულებს მრავალრიცხვოვან ჯართან მოუწიათ შებრძოლება, მაგრამ ბრძოლა მათი გამარჯვებით დამთავრდა.

## დემოგრაფია
2014 წლის აღწერის მონაცემებით, სოფელში ცხოვრობს 353 ადამიანი.

## ჰავა 
## იხილეთ აგრეთვე
*აძვის სამების ეკლესია
*აძვის წმინდა გიორგის ეკლესია

## ლიტერატურა
## სქოლიო
კატეგორია:გორის მუნიციპალიტეტის სოფლები
ახრისი

**ახრისი** — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში, ახალუბნის თემი. მდებარეობს შიდა ქართლის ვაკეზე. მდინარე მეჯუდის მარჯვენა ნაპირას. ზღვის დონიდან 755 მეტრი. გორიდან 15 კილომეტრი.

## დემოგრაფია
2014 წლის აღწერის მონაცემებით, სოფელში ცხოვრობს 638 ადამიანი.

## ჰავა 
## ლიტერატურა
## სქოლიო
კატეგორია:გორის მუნიციპალიტეტის სოფლები
ახშნისველები

**ახშნისველები** — სოფელი საქართველოში, ახმეტის მუნიციპალიტეტში ქისტაურის თემში, ალაზნის ვაკეზე, მდინარე ღურულაზე (ალაზნის მარჯვენა შენაკადი). ზღვის დონიდან 580 მეტრ სიმაღლეზე, ახმეტიდან 8 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 227 ადამიანი.

## ლიტერატურა
## სქოლიო
კატეგორია:ახმეტის მუნიციპალიტეტის სოფლები
ახალშენი (ახმეტის მუნიციპალიტეტი)

**ახალშენი** — სოფელი საქართველოში, ახმეტის მუნიციპალიტეტში (ქისტაურის თემი), მდებარეობს მდინარე ხაჭირისხევის (ალაზნის მარჯვენა შენაკადი) მარცხენა ნაპირზე. ზღვის დონიდან 560 მეტრი, ახმეტიდან 6 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 337 ადამიანი.

## ისტორია
სახელწოდება ახალშენი სოფელს X-XI საუკუნეში უნდა შერქმეოდა, როდესაც საქართველოში მრავალი ახალი დასახლება გაჩნდა. ისტორიულ წყაროებში ახალშენი XVI საუკუნიდან მოიხსენიება, როგორც სვეტიცხოვლის კუთვნილი სოფელი. XVI საუკუნის I ნახევარში კახთა მეფე ალექსანდრე II-მ სვეტიცხოველს განუახლა სოფელზე მფლობელობა. XVII საუკუნეში სოფლის ყმა-მამულზე წილი დაიდო სამეფო კარმა და სხვადასხვა საერო და სასულიერო ფეოდალმა. XVIII საუკუნის I მეოთხედისათვის ახალშენის ყმა-მამულის უდიდესი ნაწილი სახასო საკუთრება იყო, ხოლო სვეტიცხოველს შვიდი ყმა-გლეხი და ორი ბოგანოღა შერჩა. სოფლისთვის ბრძოლა სამეფო სახლსა და კათალიკოსს შორის მთელი XVIII საუკუნის განმავლობაში გრძელდებოდა.

## ლიტერატურა
## სქოლიო
კატეგორია:ახმეტის მუნიციპალიტეტის სოფლები
ახალდაბა (ახმეტის მუნიციპალიტეტი)

**ახალდაბა** — სოფელი საქართველოში, ახმეტის მუნიციპალიტეტში ზემო ხოდაშნის თემში, ალაზნის ვაკეზე, მდინარე ხოდაშნისხევზე (ალაზნის მარჯვენა შენაკადი). ზღვის დონიდან 760 მეტრ სიმაღლეზე, ახმეტიდან 20 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 11 ადამიანი.

## ღირსშესანიშნაობა 
1948 წელს სოფელში ღვთაების ეკლესიის მახლობლად, შემთხვევით აღმოჩნდა ძვ. წ. I ს—ახ. წ. I საუკუნის დასაწყისის მდიდრული სამარხი. 1948-1949 წლებში გაითხარა იმავე ხანის ღარიბული სამაროვანი. ახალდაბის მდიდრული სამარხის მასალა (კამეათი შემკული ოქროს მედალიონი, ასეთივე მედალიონიდან ამოვარდნილი კამეა, ოქროს საკიდი, ოქროს მძივ-მილაკები, პართიის მეფის ოროდე I ძვ. წ. 57—37 წლების ვერცხლის მონეტა, ვერცხლის თასის, ბრინჯაოს სურისა და თიხის ჭურჭლის ნატეხები) დაცულია საქართველოს სახელმწიფო მუზეუმში. ახალდაბის სამაროვნის ოქროს ნივთების ნაწილი არმაზისხევის პიტიახშთა სამარხებში აღმოჩენილი ოქროს სამკაულების მსგავსია. ახალდაბის მდიდრული სამარხეული კომპლექსი მიჩნეულია ადგილობრივი ხევისთავის კუთვნილებად.

## იხილეთ აგრეთვე
*ახალდაბის ეკლესია
*ახალდაბის წმინდა გიორგის ეკლესია
*ბზასაყდარი

## ლიტერატურა
## სქოლიო
კატეგორია:ახმეტის მუნიციპალიტეტის სოფლები
ბაყილოვანი

**ბაყილოვანი** — სოფელი საქართველოში, ახმეტის მუნიციპალიტეტში (საკობიანოს თემი), მდებარეობს პანკისის ხეობაში, მდინარე ალაზნის მარჯვენა ნაპირზე. ზღვის დონიდან 600 მეტრი, ახმეტიდან 10 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 71 ადამიანი.

## იხილეთ აგრეთვე
*ბაყილოვანის ეკლესია

## ლიტერატურა
## სქოლიო
კატეგორია:ახმეტის მუნიციპალიტეტის სოფლები
პომერანიის სავოევოდო

**პომერანიის სავოევოდო** () — სავოევოდო პოლონეთის ჩრდილოეთში, ისტორიული პომერანიის რეგიონის აღმოსავლეთ ნაწილში. აქვს გასასვლელი ბალტიის ზღვაზე. სავოევოდოს ცენტრია ქალაქი გდანსკი. 
## გალერეა 

File:Calle Dlugie Pobrzeze, Gdansk, Polonia, 2013-05-20, DD 04.jpg|გდანსკი
File:Basen-portowy-gdynia.jpg|გდინია
File:Sopot, 14.jpg|სოპოტი

კატეგორია:პოლონეთის სავოევოდოები
ბუღაანი

**ბუღაანი** — სოფელი ახმეტის მუნიციპალიტეტში (ახმეტის თემი), მდებარეობს გომბორის ქედის ჩრდილო-აღმოსავლეთ კალთაზე, მდინარე ორვილის (ალაზნის მარჯვენა შენაკადი) მარცხენა ნაპირზე. ზღვის დონიდან 1060 მეტრი, ახმეტიდან 12 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 6 ადამიანი.

## იხილეთ აგრეთვე
*ბუღაანის კოშკი
*ბუღაანის ღვთისმშობლის ეკლესია

## ლიტერატურა
## სქოლიო
კატეგორია:ახმეტის მუნიციპალიტეტის სოფლები
ბირკიანი

**ბირკიანი** — სოფელი საქართველოში, ახმეტის მუნიციპალიტეტში ჯოყოლოს თემში, პანკისის ხეობაში, მდინარე ალაზნის მარჯვენა ნაპირზე. ზღვის დონიდან 800 მეტრი, ახმეტიდან 23 კილომეტრი. სოფელში აღმოჩენილია XVII საუკუნის ვერცხლის მონეტების ბირკიანის განძი.

## დემოგრაფია
2014 წლის აღწერის მონაცემებით სოფელში ცხოვრობს 564 ადამიანი.

## იხილეთ აგრეთვე
*ბირკიანის ღვთისმშობლის ეკლესია
*ბირკიანის ციხე

## ლიტერატურა
## სქოლიო
კატეგორია:ახმეტის მუნიციპალიტეტის სოფლები
ხიდისთავი (გორის მუნიციპალიტეტი)

**ხიდისთავი** — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში. სათავო სოფელი. მდებარეობს მდინარე მტკვრის მარჯვენა მხარეს. მდინარე ტანის ნაპირებზე. ზღვის დონიდან 580 მეტრი, გორიდან 3 კილომეტრი.

საქართველოს სსრ უმაღლესი საბჭოს 1951 წლის 3 ოქტომბრის დადგენილებით, გაერთიანდნენ ხიდისთავის სასოფლო საბჭოს სოფლები — ზემო ხიდისთავი (იხ. ოხერა) და ქვემო ხიდისთავი.

## მოსახლეობა 
მისი მოსახლეობა 3539 ადამიანს შეადგენს, ხოლო კომლთა რიცხვი 2000-მდეა. ხიდისთავის უბნებია: „ჩინეთის უბანი“, „ჭალა“, „ქვაშავი“, „ოხერა“ და „აზნეთი“ სადაც იყო პროფ. სასწავლებელი.

## ეკონომიკა 
საბჭოთა პერიოდში მოქმედებდა ხიდისთავის კოლმეურნეობა. ძირითადი მიმართულებები იყო მევენახეობა, მებოსტნეობა და მემინდვრეობა. იყო შამპანური ღვინისა და აგურის ქარხნები, სამკერვალო ფაბრიკა. სოფლიდან აღმოსავლეთით 2,5 კმ-ში (უბ. „ლომურა“) მდებარეობს სააგურე თიხის საბადო. თიხა გამოიყენება M-„75“ მარკის აგურისათვის. ადგილობრივი წარმოშობისაა ხიდისთაური ატმები.

## პიროვნებები 
ხიდისთავში დაიბადნენ:
* სოსო ალიმბარაშვილი — ისტორიკოსი, პედაგოგი;
* დიმიტრი მეღვინეთხუცესიშვილი — ისტორიკოსი, დრამატურგი, საქართველოში არქეოლოგიის ერთ-ერთი ფუძემდებელი;
* დავით ერისთავი — მწერალი;
* დავით კარიჭაშვილი — ისტორიკოსი, მწერალი, რუსთველოლოგი;
* დავით ონიაშვილი — პოლიტიკური მოღვაწე, საქართველოს დემოკრატიული რესპუბლიკის მიწათმოქმედების მინისტრი.

## სქოლიო
კატეგორია:გორის მუნიციპალიტეტის სოფლები
დავით კეზერაშვილი

**დავით კეზერაშვილი** (დ. 22 სექტემბერი, 1978, თბილისი) — ქართველი პოლიტიკოსი. საქართველოს თავდაცვის მინისტრი 2006 წლის 11 ნოემბრიდან 2008 წლის 5 დეკემბრამდე.

## ბიოგრაფია
დაიბადა თბილისში. 1992 წელს ბებიასთან ერთად ისრაელში, ხოლონში გადასახლდა. წლინახევრის შემდეგ ისევ საქართველოში დაბრუნდა. 1999 წელს დაასრულა თბილისის სახელმწიფო უნივერსიტეტის საერთაშორისო სამართლის ფაკულტეტი. ფლობს ინგლისურ, რუსულ, იტალიურ და ებრაულ ენებს.

იუსტიციის სამინისტროში მუშაობის პერიოდში მიხეილ სააკაშვილის თანაშემწე გახდა. შემდეგ ფინანსთა სამინისტროში მუშაობდა, სადაც ერთი პერიოდი ფინანსური პოლიციის განყოფილების უფროსი იყო. 2006 წლის 11 ნოემბერს საქართველოს თავდაცვის მინისტრის პოსტზე შეცვალა ირაკლი ოქრუაშვილი. ეს თანამდებობიდა დატოვა 2008 წლის 5 დეკემბერს. ჰყავს მეუღლე სოფიო ჩიქოვანი. 2019 წლის 5 სექტემბრიდან 2024 წლამდე ტელეკომპანია „ფორმულას“ საკონტროლო პაკეტის მფლობელი.

## რესურსები ინტერნეტში
*ინტერვიუ კეზერაშვილთან

## სქოლიო 
კატეგორია:საქართველოს თავდაცვის მინისტრები
კატეგორია:დაბადებული 1978
კატეგორია:ქართველი ებრაელები
კატეგორია:დაბადებული 22 სექტემბერი
კატეგორია:ცოცხალი ადამიანები
Chdir

**cd**, ან **chdir** (**ch**ange **dir**ectory, კატალოგის შეცვლა) — ბრძანება, რომელიც იძლევა კატალოგის შეცვლის საშუალებას, ოპერაციულ სისტემებში როგორიც არიან იუნიქსი, დოსი, ოს/2, და ვინდოუსი. აგრეთვე იხმარება შელურ სკრიპტებში ან ბაჩ ფაილებში.

chdir(2) არის სისტემის დაძახების ფუნქცია რომელიც ცვლის სამუშაო კატალოგს, POSIX-ის სტანდარტის მიხედვით.

## როგორ მოქმედებს 
ბრძანება cd არის შელში შეტანილი და არა ცალკე პროგრამე.
ასეა იუნიქსის შელებში (Bourne shell, tcsh, bash, ...), cmd.exe-ში და Windows PowerShell-ში რაც შეეხება ვინდოუს და COMMAND.COM-ი დოსში.
ვინდოუსის შელი ხმარობს ვინდოუსის API-ს კატალოგის შეცვლისთვისდა იუნიქსი კი POSIX-ის სისტემის დაძახების chdir() ფუნქციას.

## მაგალითები იუნიქსისათვის 
პარამეტრი უთითებს კატალოგს რომელშიც გვინდა შევიდეთ:

  cd 

კატალოგ filmebi-ში შესვლა:

  cd filmebi

## რესურსები ინტერნეტში 
*  Microsoft TechNet Chdir (Cd) article
*  cd: change the working directory – Commands & Utilities Reference, The Single UNIX® Specification, Issue 6 from The Open Group

კატეგორია:იუნიქსი
კატეგორია:სტანდარტული იუნიქსის პროგრამები
David Gilmour Live 1984

'''''Pink Floyd's David Gilmour***, იგივე ***David Gilmour*** და ***David Gilmour Live 1984''''' — ინგლისელი სიმღერების ავტორ და მუსიკოს დეივიდ გილმორის ტურნეს About Face მსვლელობისას, ლონდონში ჩაწერილი კონცერტის ამსახველი ვიდეოფილმი. ფილმს აგრეთვე ახლავს ორი სარეკლამო ვიდეორგოლი „All Lovers Are Deranged“ და „Blue Light“. ფილმთან ერთად ასევე გამოვიდა დოკუმენტური მასალაც „After The Floyd“, რომელიც ასახავს ტურის მსვლელობას და შეიცავს დეივიდის ინტერვიუებს. ფილმი ამჟამად არ გამოიცემა, მაგრამ წინა წლებში შეზღუდული რაოდენობით გამოვიდა ლაზერულ დისკზე. ამჟამად მისი გამოცემა DVD ან Blu-ray ფორმატში დაგეგმილი არ არის.

## სიმღერების სია
;ლონდონი, Hammersmith Odeon, 29 და 30 აპრილი, 1984
#„Until We Sleep“ (დეივიდ გილმორი)
#„All Lovers Are Deranged“ (გილმორი, პიტ ტაუნსენდი)
#„There's No Way Out Of Here“ (ბეიკერი)
#„Short and Sweet“ (გილმორი, როი ჰარპერი)
#„Run Like Hell“ (გილმორი, როჯერ უოტერსი)
#„Out of the Blue“ (გილმორი)
#„Blue Light“ (გილმორი)
#„Murder“ (გილმორი)
#„Comfortably Numb“ (გილმორი, უოტერსი)
;მუსიკალური ვიდეოები
*„Blue Light“
*„All Lovers Are Deranged“
;დოკუმენტური ფილმი
*„After The Floyd“

## პერსონალი 
* დეივიდ გილმორი – ვოკალი, გიტარები, ფორტეპიანო
* მიკ რალფსი – გიტარა, ვოკალი
* მიკი ფიტი – ბას-გიტარა, ვოკალი
* რაფ რეივენსკროფტი – საქსოფონი, კლავიშებიანი საკრავები, პერკუსია
* გრეგ დეშარი – კლავიშებიანი საკრავები, ვოკალი
* კრის სლეიდი – დასარტყმელი საკრავები, პერკუსია
* ჯოდი ლინსკოტი – პერკუსია
* როი ჰარპერი – ვოკალი -  „Short and Sweet“, პერკუსია - „Comfortably Numb“.
* ნიკ მეისონი – დასარტყმელი საკრავები - „Comfortably Numb“

## ტურნე
ალბომის მხარდამჭერი ტურნე გაიმართა 1984 წლის მარტში-ივლისში და მოიცვა ევროპა და ჩრდილოეთ ამერიკა. მისი მსვლელობისას სრულდებოდა სიმღერები:

#Until We Sleep
#All Lovers Are Deranged
#There's No Way Out Of Here
#Love On The Air
#Mihalis
#Cruise
#Short & Sweet
#Money
#Run Like Hell
#Out Of The Blue
#Let's Get Metaphysical
#You Know I'm Right
#Blue Light
#Murder
#Near The End
#Comfortably Numb
#I Can't Breathe Anymore

**ტურნეს პერსონალი**

*დეივიდ გილმორი – გიტარა, კლავიშებიანი საკრავები, ვოკალი
*გრეგ დექარტი – კლავიშებიანი საკრავები
*სიუ ევანზი - პერკუსია (5-16 ივლისი)
*მიკი ფიტი – ბას-გიტარა
*ჯოდი ლინსკოტი – პერკუსია (მარტი-ივნისი)
*მიკ რალფსი – გიტარა, ვოკალი
*რალფ რევენსკროფტი – საქსოფონი, ფლეიტა, კლავიშებიანი საკრავები
*კრის სლეიდი – დასარტყმელი საკრავები

1984 წლის 28, 29 და 30 აპრილს დეივიდს კონცერტებზე შეუერთდნენ როი ჰარპერი და ნიკ მეისონი.

## სქოლიო 
კატეგორია:დეივიდ გილმორის ვიდეო ალბომები
კატეგორია:1984 წლის ვიდეო ალბომები
კატეგორია:1984 წლის საკონცერტო ალბომები
ურმია

**ურმია** () — გაუდინარი მლაშე ტბა ირანის ჩრდილო-დასავლეთით. მდებარეობს სომხეთის მთიანეთზე, ზღვის დონიდან 1275 მ სიმაღლეზე. ზედაპირის ფართობი 5200 კმ². მაქსიმალური სიგრძე 140 კმ, სიგანე 55 კმ. საშუალო სიღრმე 5 მ, მაქსიმალური 16 მ. ტბაში 102 კუნძულია. მათი დიდი ნაწილი ტბის სამხრეთ ნაწილშია. თევზი არ გვხვდება. ბინადრობს კიბოსნაირნი. განვითარებულია ნაოსნობა. ტბის სიახლოვესაა ქალაქი ურმია. 1930-იანი წლებიდან 1970-იანი წლების ბოლომდე ტბას „რეზაიე“ ერქვა ირანის შაჰ რეზა-შაჰ ფეჰლევის პატივსაცემად.

## იხილეთ აგრეთვე 
* მსოფლიოს უდიდესი ტბების სია

## რესურსები ინტერნეტში 
## სქოლიო
კატეგორია:ირანის ტბები
კატეგორია:ტბები ანბანის მიხედვით
სემენდერი

**სემენდერი**  — ძველი ქალაქი ჩრდილოეთ კავკასიაში, ხაზართა სახაკანოს დედაქალაქი დაახლოებით 723 წლამდე. ზუსტი ადგილმდებარეობა არ არის დადგენილი. ვარაუდობენ, რომ დაღესტნის ჩრდილოეთით ან მომიჯნავე ჩეჩნეთისა და ინგუშეთის რომელიმე რაიონში მდებარეობდა. სემენდერი მნიშვნელოვანი შუალედი პუნქტი იყო ამიერკავკასიიდან აღმოსავლეთ ევროპაში მიმავალი სავაჭრო გზისა. X საუკუნეში დაინგრა რუსების ლაშქრობის შედეგად.

## ლიტერატურა
კატეგორია:კავკასიის ისტორია
კატეგორია:ხაზარების ქალაქები
გარდატენი

**გარდატენი** — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში, (ატენის თემი). მდებარეობს თრიალეთის ქედის ჩრდილოეთ მთისწინეთში, მდინარე ვერის (მდინარე ტანის შენაკადი) შესართავთან, ზღვის დონიდან 700 მეტრ სიმაღლეზე. გორიდან დაშორებულია 6 კილომეტრით.

## დემოგრაფია
2014 წლის აღწერის მონაცემებით, სოფელში ცხოვრობს 643 ადამიანი.

## იხილეთ აგრეთვე
*გარდატენის მწვანე საყდარი
*გარდატენის ღვთისმშობლის ეკლესია
*გარდატენის წმინდა ნინოს ეკლესია
*დანახვისის წმინდა გიორგის ეკლესია
*ვერეს ღვთისმშობლის ეკლესია
*ორსაყდრის ღვთისმშობლის ეკლესია

## ლიტერატურა 
## სქოლიო
კატეგორია:გორის მუნიციპალიტეტის სოფლები
სემიტური ენები

მინი|სემიტური ენების ისტორიული განაწილების დაახლოებითი რუკა
**სემიტური ენები** — აზიისა და აფრიკის კონტინენტზე გავრცელებული მონათესავე ენები, რომელთა ფიქსირებული ისტორია 6 ათას წელს მოიცავს. სემიტურ ენებს ყოფენ აღმოსავლურ (აქადური — მესოპოტამიაში) და დასავლურ შტოებად. დასავლური თავის მხრივ იყოფა ჩრდილოურ სემიტურად (ამორეული, უგარითული, არამეული, ებრაული, მოაბური, ფინიკიური), რომლებიც სირია-პალესტინაშია გავრცელებული, და სამხრეთულ სემიტურად (არაბული, ეთიოპიური), რომლებიც არაბეთის ნახევარკუნძულსა და აფრიკის კონტინენტზეა გავრცელებული. დროთა განმავლობაში ხმარებიდან გამოდიოდნენ ცალკეული სემიტური ენები, ან ამა თუ იმ ენის გარკვეული დიალექტები. დღეს ცოცხალ ენებად აღარ ითვლება აქადური, ამორეული, ფინიკიური და უგარითული, არამეულისა და ეთიოპიურის მთელი რიგი ლიტერატურული დიალექტები, მათ შორის კლასიკური სირიული, მანდეური, გეეზი. XX საუკუნის 20-იან წლებამდე არსებობდა თვალსაზრისი, რომ სემიტური ენები ქმნიან ერთ ენობრივ ოჯახს, რომელიც ხასიათდება მორფოლოგიური თუ სინტაქსური სტრუქტურის საერთო ტიპით, ბგერათა შესატყვისობის მკაცრი კანონზომიერებით. შემდგომში მას დაუპირისპირდა მოსაზრება სემიტური და ე.წ. ქამიტური ენების გენეტიკური ერთიანობის შესახებ.

## იხილეთ აგრეთვე 
* სემიტები
* აღმოსავლეთმცოდნეობა 
* ისლამოლოგია
* არაბისტიკა
* სემიტოლოგია
* ოსმანისტიკა
* არაბული ანბანი
* თბილისის აზიისა და აფრიკის ინსტიტუტი

## ლიტერატურა 
*მეფარიშვილი, მარინა, *სემიტური ენების ისტორიული გრამატიკა, ნაწ. 1: ფონეტიკა, ფონოლოგია: სალექციო კურსი*; რედ. მარიამ ჩაჩიბაია; თბ. : უნივერსალი, 2008; ISBN 978-9941-12-157-9

## რესურსები ინტერნეტში 
* თბილისის ივანე ჯავახიშვილის სახელობის სახელმწიფო უნივერსიტეტი. აღმოსავლეთმცოდნეობა 
* თბილისის ივანე ჯავახიშვილის სახელობის სახელმწიფო უნივერსიტეტი არაბისტიკის საბაკალავრო პროგრამა (მცირე დახასიათება)
* თბილისის ივანე ჯავახიშვილის სახელობის სახელმწიფო უნივერსიტეტი არაბისტიკის საბაკალავრო პროგრამაზე სასწავლო საგნების ჩამონათვალი

*
ვანის ტბა

**ვანი** (, , ) — გაუდანიარი ტბა აღმოსავლეთ თურქეთში. მდებარეობს სომხეთის მთიანეთში, ზღვის დონიდან 1646 მეტრის სიმაღლეზე. ფართობი დაახლ. 3,7 ათ კმ², სიღრმე 145 მეტრამდე. ვანის ტბის ქვაბული ძირითადად ტექტონიკური წარმოშობისაა, თუმცა ტბის წყალი დაგუბდა ვულკანების სიუფჰანისა და ნემრუთის ამოფრქვევის პროდუქტებით, რომლებმაც ჩრდილოეთ და დასავლეთ ნაპირები წარმოქმნა. ვანის წყალი მარილიანია (19,1‰). განვითარებულია მარილის გამოხდა, ნაოსნობა (სარკინიგზო ბორანი ანკარა – თავრიზის ხაზზე). აღმოსავლეთ ნაპირზეა ქალაქი ვანი.

ფაილი:Lakevanlandsat.jpeg|თანამგზავრული ფოტო
ფაილი:Armenian gravestones. Lake Van.JPG|შუა საუკუნეების სომხური ხაჩქარი ტბის სიახლოვეს
ფაილი:Vue du lac de Van du ferry-boat.jpg|ხედი სარკინიგზო ბორნიდან, 1987

## იხილეთ აგრეთვე 
* მსოფლიოს უდიდესი ტბების სია

## სქოლიო 
კატეგორია:თურქეთის ტბები
კატეგორია:ტბები ანბანის მიხედვით
სელიდოვე

**სელიდოვე** () — ქალაქი უკრაინაში, დონეცკის ოლქში, მდინარე სოლიონაიის ნაპირზე.

კატეგორია:დონეცკის ოლქის ქალაქები
სამოლეთი

**სამოლეთი** — სოფელი შუახევის მუნიციპალიტეტში, უჩამბის თემის ცენტრი (სოფლები: გოგაძეები, კვირიაული, ლაკლაკეთი, მოფრინეთი, ტბეთი, ცინარეთი, წაბლანა, ჯაბნიძეები). მდებარეობს მდინარე ტბეთის ნაპირებზე, დაბა შუახევიდან სამხრეთით 10 კმ., ზღვის დონიდან 700 მ. 2014 წლის აღწერის მონაცემებით სოფელში ცხოვრობს 58 კაცი.

სამოლეთში მდებარეობს უჩამბის საშუალო სკოლა, რომელიც ერთ-ერთი უძველესია აჭარაში. სკოლა მოხსენიებულია მწერალ პარმენ ლორიას მოგონებებში, როდესაც 1931 წელს სტუმრობდა სოფელს და მის სკოლას.

## კლიმატი
სოფელში მაღალმთიანი სოფლებისთვის დამახასიათებელი ჰავაა. ზამთარი საკმაოდ მკაცრი იცის - თოვლის საფარი 3 მეტრამდე აღწევს. მაღალ ადგილებში ზამთარში ძლერი ქარბუქიც იცის და სახლის სახურავების გადახდაც შეუძლია, ამიტომ ზოგან სახურავებს მიწაში ღრმად ჩარჭობილ რკინის პალოებზე მსხვილი მავთულით ამაგრებენ.

## დემოგრაფია
სამოლეთში ტრადიციულად გავრცელებულია ისლამი, თუმცა თანდათან ისევ იკიდებს ფეხს ქრისტიანობა. 2008 წლის ზაფხულში 40-მდე მოსახლე მოინათლა ქრისტიანად.

## სოფლის მეურნეობა
საბჭოთა პერიოდში განვითარებული იყო მეთამბაქოეობა და მევენახეობა. ამჟამად სოფლის მეურნეობას საწარმოო დანიშნულება არ აქვს და შიდა მოხმარებაზეა ორიენტირებული. სოფელში ძირითად მოჰყავთ სიმინდი და ლობიო. ასევე ხარობს სხვადასხვა ხილი: ვაშლი, მსხალი, ქლიავი, ყურძენი, ბალი, თუთა. ტყის კენკრებიდან გავრცელებულია მოცვი. სოფელში განვითარებულია მესაქონლეობა (მსხვილფეხა - ძროხა, კამეჩი და წვრილფეხა - ცხვარი, თხა) და მეფრინველეობა (ქათამი, ინდაური). ისლამის გავლენის გამო მეღორეობა არ არის განვითარებული. ზაფხულობით საქონელი სოფლის მოსახლეობას საზაფხულო იალაღებზე მიჰყავს. სოფლის მთავარი იალაღია ღომა, რომელსაც იალაღად იყენებს წაბლანისა და ცინარეთის მოსახლეობაც. ღომაზე არის მთა გორისწვერი, საიდანაც ჩანს ბათუმი და შავი ზღვა. ღომას სამხრეთით ესაზღვრება თურქეთი.

## ლიტერატურა
## სქოლიო
კატეგორია:შუახევის მუნიციპალიტეტის სოფლები
სელიჭა

**სელიჭა** () — მცენარეთა გვარი, შავწამალასებრთა ოჯახისა. მრავალწლოვანი, იშვიათად ერთწლოვანი ბალახებია. აქვთ მორიგეობით ან რგოლურად განლაგებული წვრილი ფოთლები, ორტუჩა ყვავილები, რომლებიც თავმოყრილია მტევნისებრ ან თავთავისებრ ყვავილედებად. ნაყოფი კოლოფია. 

150-მდე სახეობა გავრცელებულია ჩრდილოეთ ნახევარსფეროს ტროპიკებსგარე ოლქებში, უმთავრესად ხმელთაშუაზღვისპირეთში. საქართველოში გვხვდება 15 სახეობა, მათგან სამი საქართველოს ენდემია, ერთი — კავკასიისა. ჩვეულებრივი სელიჭა ყანის სარეველაა, იზრდება ასევე მდელოებზე, მშრალ გორაკებზე. ზოგი სახეობა დეკორატიულია.

## ლიტერატურა
კატეგორია:შავწამალასებრნი
აზერბაიჯანის საბჭოთა სოციალისტური რესპუბლიკა

**აზერბაიჯანის საბჭოთა სოციალისტური რესპუბლიკა**, ***აზერბაიჯანის სსრ*** () — თხუთმეტიდან ერთ-ერთი მოკავშირე საბჭოთა სოციალისტური რესპუბლიკა სსრ კავშირის შემადგენლობაში. დედაქალაქი — ქალაქი ბაქო.

შეიქმნა 1920 წლის 28 აპრილს. სსრკ-ის შექმნის შემდეგ შევიდა მის შემადგენლობაში როგორც მოკავშირე რესპუბლიკა. 1922 წლის 12 მარტიდან შედიოდა ამიერკავკასიის ფედერაციაში, ხოლო 1936 წლის 5 დეკემბერს უშუალოდ შევიდა სსრკ-ს შემადგენლობაში.

მდებარეობდა სსრკ სამხრეთი ნაწილის, ამიერკავკასიის აღმოსავლეთში. ესაზღვრებოდა რუსეთის სფსრ, საქართველოს სსრ, სომხეთის სსრ, თურქეთი და ირანი. ფართობი 86,6 ათ. კმ². მოსახლეობა 5042 ათ. კაცი (1969). დედაქალაქი ბაქო. აზერბაიჯანის საბჭოთა სოციალისტური რესპუბლიკას ფართობის მიხედვით IX და მოსახლეობის მიხედვით VI ადგილი ეჭირა მოკავშირე რესპუბლიკათა შორის. 

აზერბაიჯანის სსრ-ში შედიოდა ერთი ავტონომიური რესპუბლიკა (ნახიჩევანი), ერთი ავტონომიური ოლქი (მთიანი ყარაბაღი). რესპუბლიკა იყოფოდა 60 რაიონად, რომელშიც იყო 57 ქალაქი და 119 დაბა.

## ფოტოგალერეა

ფაილი:აზერბაიჯანის სსრ გეოგრაფიული რუკა.JPG|აზერბაიჯანის სსრ გეოგრაფიული რუკა
ფაილი:აზერბაიჯანის სსრ ეკონომიკური რუკა.JPG|აზერბაიჯანის სსრ ეკონომიკური რუკა

## რესურსები ინტერნეტში
* აზერბაიჯანის საბჭოთა სოციალისტური რესპუბლიკა – დიდი საბჭოთა ენციკლოპედია
* Демоскоп Weekly (еженедельная демографическая газета. Электронная версия): Всесоюзная перепись населения 1989 г. Численность населения союзных республик СССР и их территориальных единиц по полу // *Источник: Всесоюзная перепись населения 1989 года. ТОМ 1. Часть 1. Таблица 3. Численность наличного населения союзных и автономных республик, автономных областей и округов, краев, областей, районов, городских поселений и сел-райцентров.*

კატეგორია:აზერბაიჯანის სსრ
კატეგორია:აზერბაიჯანის ისტორია
წმინდა იოაკიმე

[250px|thumb|ანგელოზი გამოცხადება იოაკიმეს, რათა აცნობოს რომ ეყოლება ქალიშვილი. [ჯოტო დი ბონდონეს ნახატი]]
**წმინდა იოაკიმე** (; ) — ანგლიკანურ, კათოლიკურ და მართლმადიდებლურ ეკლესიათა ტრადიციებში წმინდა ანას მეუღლე და ღვთისმშობლის მამა.

წმინდა იოაკიმეს ხსენების დღე მართლმადიდებლურ ეკლესიაში 9 სექტემბერს (იულიუსის კალენდრით), და კათოლიკურ ეკლესიაში — 16 აგვისტოს.

## რესურსები ინტერნეტში
კატეგორია:ბიბლიური პერსონაჟები
წაღკაძორი

**წაღკაძორი** (; სიტყვასიტყვით „ყვავილების ხეობა“) — ქალაქი სომხეთში, პოპულარული და ცნობილი სამთო კურორტია. მდებარეობს სომხეთის ცენტრალურ ნაწილში, ერევნიდან 50 კილომეტრში და რაზდანიდან აღმოსავლეთიდან 5 კმ-ში. 2011 წლის მონაცემებით ქალაქში მხოლოდ 1 256 ადამიანი ცხოვრობს.

## ისტორია 
ქალაქის ისტორიული სახელწოდებაა **კეჩარისი**.  ადრეული შუა საუკუნეებიდან ქალაქი მიეკუთვნება ვარაჟნუნების ფეოდალურ საგვარეულოს. VI საუკუნიდან ქალაქი კამსაკარანის საგვარეულოს ხელშია. X საუკუნეში ამ საგვარეულოს ენაცვლებიან ფაჰლავუნები, რომლებიც სომეხი არშაკუნიანების ნათესავები იყვნენ. ფაჰლავუნების წარმომადგენელმა გრიგორ მაგისტროსმა აქ 1033 წელს დააარსა კეჩარისის მონასტერი. 

მოგვიანებით ქალაქი სხვადასხვა საგვარეულოს მფლობელობაშია. მას რიგ-რიგობით ფლობდნენ მხარგრძელები (ზაქარიდები), ხაკბაკიანები და პროშიანები. ვასაკ ხაკბაკიანმა XIII საუკუნის დასაწყისში მოახდინა კეჩარისის მონასტრის რესტავრაცია. 

XVII საუკუნიდან რეგიონი დაიპყრეს ოსმალებმა. XVIII საუკუნეში რეგიონი ოსმალეთ-სპარსეთის ომების პლაცდარმია. 1828 წლის თურქმენჩაის ზავის მიხედვით ქალაქი შევიდა რუსეთის იმპერიის შემადგენლობაში და შეუერთდა ერევნის გუბერნიას. 

ოსმალების მმართველობის პერიოდში ქალაქს ეწოდებოდა **დარაჩიჩაგი** („ყვავილების ხეობა“). 1947 წელს სომხეთის სსრ-ის მინისტრთა საბჭომ ქალაქის სახელი გადათარგმნა და წაღკაძორი უწოდა. 

## რესურსები ინტერნეტში
* Tsaghkadzor.com - Tsaghkadzor Travel Guide 

კატეგორია:სომხეთის ქალაქები
აწყური (ახმეტის მუნიციპალიტეტი)

**აწყური** — სოფელი საქართველოში, ახმეტის მუნიციპალიტეტში ზემო ხოდაშნის თემში. მდებარეობს მდინარე ბერხევის (ალაზნის მარჯვენა შენაკადი) ნაპირებზე. ზღვის დონიდან 580 მეტრი, ახმეტიდან 16 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 554 ადამიანი.

## ეტიმოლოგია 
ა-წყურ-ი ა- არის პრეფიქსი, ხოლო წყურ - ფუძე დაკავშირებულია წყალთან. ამოსავალია წყ - ძირი. ეს ძირი გვხვდება წყალთან დაკავშირებულ ისეთ ქართველურ სიტყვებში, როგორებიცაა: წყალი, წყარო, წყარ-, წყუ-, წყორ-. იგივე წყ ძირი გვაქვს სიტყვებში: ნე-რ-წყ-ვ-ი, რ-წყ-ევ-ა. შესაბამისად, აწყური ნიშნავს **წყლიან ადგილს**, **წყლის ადგილს**.

## იხილეთ აგრეთვე
*აწყურის ეკლესია
*აწყურის კვირაცხოვლის ეკლესია
*აწყურის ღვთისმშობლის ეკლესია
*აწყურის წამებულის ეკლესია
*აწყურის წმინდა ელიას ეკლესიები
*აწყურის წმინდა თევდორეს ეკლესია
*თეთრი გიორგის ეკლესია
*მეზვრიშვილების კოშკი

## ლიტერატურა
## სქოლიო
კატეგორია:ახმეტის მუნიციპალიტეტის სოფლები
პაატა შამუგია

**პაატა შამუგია** (დ. 20 მარტი, 1983, გალი) — თანამედროვე ქართველი პოეტი, ლიტერატურული პრემია „საბას“ ორგზის ლაურეატი. 2015 წელს ის გახდა პირველი პოეტი, რომელმაც ორჯერ მიიღო პრემია „საბა“ საუკეთესო პოეტური კრებულისთვის — პირველად „დაუჯდომელისთვის“ და მეორედ „შიზოგადოებისთვის“. „შიზოგადოება“ გახდა საფრანგეთში პრემია მალარმეს ფინალისტი 2022 წელს.

## ბიოგრაფია 
დაიბადა 1983 წლის 20 მარტს აფხაზეთში. ცხოვრობს თბილისში. დაამთავრა თბილისის სახელმწიფო უნივერსიტეტის ფილოლოგიის ფაკულტეტი, უახლესი ლიტერატურის სპეციალობით. 2007 წლიდან მუშაობს სხვადასხვა გამომცემლობაში, აქვეყნებს ლექსებს პერიოდიკაში და წერს კრიტიკულ ესეებს.

ფართო საზოგადოებისათვის პაატა შამუგია ცნობილი გახდა სკანდალური წიგნით „ანტიტყაოსანი“. წიგნმა სკანდალი გამოიწვია იმით, რომ ის ამ კლასიკური ტექსტის პაროდირებული ვერსია იყო.

სამწლიანი პაუზის შემდეგ (2010) პაატა შამუგიამ გამოსცა პოეტური კრებული „უპირატესობა“, რომელიც გამოსვლისთანავე მოექცა ყურადღების ცენტრში. წინა კრებულისგან განსხვავებით, „უპირატესობა“ არ გამხდარა სკანდალის მიზეზი, პირიქით — კრიტიკამ დადებითად მიიღო ავტორის წიგნი, დაიწერა რეცენზიები, სადაც ავტორს ახალი ქართული პოეზიის გამორჩეულ სახედ მიიჩნევენ.

2011 წელს გამოვიდა ავტორის ახალი წიგნი სახელწოდებით „დაუჯდომელი“, რომელშიც ავტორი რელიგიური თემების გადამუშავებითა და მძაფრი სოციო-პოლიტიკური პათოსით ამბობს სათქმელს.

2014 წელს პაატა შამუგიამ გამოსცა კრებული „შიზოგადოება“, რომელიც გამოსვლისთანავე ლიტერატურული წრეების განხილვის საგანი გახდა. პოეტი და კრიტიკოსი შოთა იათაშვილი ამ კრებულზე საუბრისას აღნიშნავს:  

პოეტ ეკა ქევანიშვილის თქმით: 

მისი ლექსები თარგმნილია ინგლისურ, სპარსულ, ფრანგულ, თურქულ, რუსულ, უკრაინულ, აზერბაიჯანულ, სომხურ და გერმანულ ენებზე.

## ჯილდოები
*2015 — „საბა“ საუკეთესო პოეტური კრებულისთვის „შიზოგადოება“
*2012 — „საბა“ საუკეთესო პოეტური კრებულისთვის „დაუჯდომელი“
*2012 — ჟურნალმა „ცხელმა შოკოლადმა“ პაატა შამუგია დაასახელა წლის ადამიანად.

## რესურსები ინტერნეტში 
*პაატა შამუგია demo.ge–ზე 
*პაატა შამუგია artarea–ზე 
*პაატა შამუგია ჟურნალ „ლიბერალის“ საიტზე

## სქოლიო
კატეგორია:ქართველი პოეტები
კატეგორია:საბას პრემიის ლაურეატები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ცოცხალი ადამიანები
ლეოპოლდ მოცარტი

**იოჰან გეორგ ლეოპლდ მოცარტი** (; დ. 14 ნოემბერი 1719, აუგსბურგი — გ. 28 მაისი, 1787, ზალცბურგი) — ავსტრიელი კომპოზიტორი, მევიოლინე და პედაგოგი. ავტორია ვიოლინოზე სწავლის წიგნისა — „Versuch einer gründlichen Violinschule“. იყო ვოლფგანგ ამადეუს მოცარტის მამა და მასწავლებელი. დიდი გავლენა იქონია მის მუსიკალურ განვითარებაზე.

ლეოპოლდ მოცარტი დაიბადა წიგნების მკინძავის ოჯახში. იყო იოჰან გეორგ მოცარტისა (1679-1736) და მისი მეორე ცოლის — ანა მარია სულზერის (1696-1766) შვილი. სწავლობდა თეოლოგიას ზალცბურგის უნივერსიტეტში, თუმცა ყოველთვის იტაცებდა მუსიკა და 1740 წელს გახდა პროფესიონალი მევიოლინე.

1747 წელს დაქორწინდა ანა მარია პერტლზე. მათ ეყოლათ 7 ბავშვი, რომლიდანაც მხოლოდ 2 დარჩა ცოცხალი: მარია ანა ვალბურგა იგნატია მოცარტი და ვოლფგანგ ამადეუს მოცარტი. ორივე ბავშვი პატარობიდან მუსიკალური ნიჭით გამოირჩეოდა, რომლებიც შემდეგ განთქმული მუსიკოსები გახდნენ.

## რესურსები ინტერნეტში
* ლეოპოლდ მოცარტი — Mozart Project
* 
* 

კატეგორია:ავსტრიელი პედაგოგები
კატეგორია:ავსტრიელი მევიოლინეები
კატეგორია:ავსტრიელი კომპოზიტორები
კატეგორია:დაბადებული 14 ნოემბერი
კატეგორია:დაბადებული 1719
კატეგორია:გარდაცვლილი 28 მაისი
კატეგორია:გარდაცვლილი 1787
ტრეპანაცია

thumb|200px|თავის ქალის ტრეპანაცია, ფრანგული ილუსტრაცია მე-18 ს.
**ტრეპანაცია** () — ძვლოვანი ღრუს (მაგ., თავის ქალის) გაკვეთის ოპერაცია. ტრეპანაცია ერთ-ერთი უძველესი ქირურგიული ოპერაციაა, რომელსაც ჯერ კიდევ პრეისტორიულ ხანაში იყენებდნენ. დღესდღეობით ტრეპანაცია გამოიყენება ჰემატომების სამკურნალოდ და სხვადასხვა ნეიროქირურგიული ოპერაციების ჩასატარებლად.

## რესურსები ინტერნეტში 
* მედპორტალი 
* ტრეპანაცია // უცხო სიტყვათა ლექსიკონი

კატეგორია:ქირურგია
ანტიოქია

მინი|250პქ|ანტიოქიის მდებარეობა
thumb|250px|ანტიოქიის ქალაქის ციხე ჯვაროსნული ლაშქრობების დროს
**ანტიოქია ორონტესზე** (; ; ასევე *დიდი ანტიოქია* ან *სირიის ანტიოქია*) — უძველესი ქალაქი მდინარე ორონტესის აღმოსავლეთ სანაპიროზე, დღევანდელი ანთაქიას, თურქეთი, მახლობლად.

ქალაქი დააარსა სლეუკუს I ნიკატორმა, ალექსანდრე დიდის ერთ-ერთმა გენერალმა, ძვ. წ. IV საუკუნეში. ანტიოქია ისრაელსგარეთ ქრისტიანობის აკვანი და ალექსანდრიის მეპაექრე გახდა ახლო აღმოსავლეთის მთავარი ქალაქის ტიტულისთვის. ის ერთ-ერთი იყო ოთხ ქალაქთაგან სირიის ტეტრაპოლისში.

## რესურსები ინტერნეტში
* The Ancient City of Antioch  Map
* Richard Stillwell, ed. *Princeton Encyclopedia of Classical Sites*, 1976: "Antioch on the Orontes (Antaky), Turkey"
* Antioch (Antakya) Includes timeline, maps, and photo galleries of Antioch's mosaics and artifacts

კატეგორია:წმინდა ქალაქები
კატეგორია:ძველბერძნული დასახლებები
კატეგორია:სელევკიდები
კატეგორია:ახალი აღთქმის ქალაქები
აშშ-ის ჯანდაცვის სააგენტოები

thumb|180px
thumb|180px
**აშშ-ს ძირითადი ჯანდაცვის სააგენტოა** PHS (Public Health Service) — ჯანდაცვის და ადამიანთა უფლებების დეპარტამენტის ნაწილი. PHS შეიქმნა კონგრესის აქტით, 1798 წლის 16 ივლისს, რათა შეექმნათ ამერიკელი მეზღვაურებისთვის კარგი პირობები. ამის შემდეგ მისი ფუნქციები ძალიან შეიცვალა. PHS-ს მართავს ჯანდაცვის მდივანი და აშშ-ის მთავარი სამხედრო ქირურგი. 

PHS-ი აქვს რამდენიმე დანაყოფი - ალკოჰოლის, ნარკომანიის და გონებრივი დაქვეითების ადმინისტრაცია (ADAMHA), ეპიდემიური დაავადების კონტროლის კომისია, საჭმლის და ნარკოტიკების ადმინისტრაცია, ჯაბნრთელობის რესურსების და სერვისების ადმინისტრაცია და ნაციონალური ჯანმრთელობის ინსტიტუტი. PHS-ის ძირითადი ცენტრებია სამედიცინო სტატისტიკის ცენტრი და ჯანმრთელობის სერვისების კვლევისა და ჯანმრთელობის უზრუნველყოფის ცენტრი. 

ADAMHA-ს ფუნქცია არის შეიმუშავოს ეფექტიური სტრატეგია ალკოჰოლიზმთან, ნარკომანიასთან და გონებრივ დაქვეითებასთან საბრძოლველად. მისი კომპონენტებია ალკოჰოლიზმისა და ნარკომანიის ინსტიტუტი და გონებრივი დაქვეითების ინსტიტუტი. 

ეპიდემიური კონტროლის ცენტრი მდებარეობს ატლანტაში, ჯორჯია. PHS-ის ამ განშტოებას გააჩნია 9 ქვედივიზია: ეპიდემიური პროგრამის ოფისი, საერთაშორისო ჯანმრთელობის ოფისი, სალაბორატორიო ოფისი, პრევენციური ცენტრი, ჯანმრთელობის განვითარების ოფისი, ჯანმრთელობის სასწავლი ცენტრი, პროფესიული ჯანმრთელობის ცენტრი და ინფექციური დაავადებების ცენტრი.

## რესურსები ინტერნეტში 
*ოფიციალური საიტი 

კატეგორია:აშშ-ის სააგენტოები
პელევსი

მინი
thumb|250px|პელევსის და თეტისის ქორწილი (მხატ. ჰანს როტენჰამერი)
**პელევსი** () — ძველბერძნულ მითოლოგიაში ეაკისა და ენდეიდას შვილი, ტელამონისა და ფოკისის ძმა. არაერთხელაა ნახსენებია „ილიადაში“ და „ოდისეაში“.

სახელოვან ეაკოსს (რომელიც გარდაცვალების შემდეგ ჰადესის ერთ-ერთი მსაჯული იყო) პელევსი და ტელამონი ენდეისისგან ჰყავდა, უმცროსი ვაჟი ფოკისი კი – ნერეიდა ფსამატესაგან. მიუხედავად ამისა, ისინი ერთად ცხოვრობდნენ კუნძულ ეგინაზე.

ფოკისი ათლეტურ ასპარეზობებზე სჯაბნიდა უფროს ძმებს, რითაც მათი რისხვა დაიმსახურა. პელევსსა და ტელამონს ისე შურდათ მისი, რომ მოკლეს კიდეც და როდესაც ეაკოსი ჩაწვდა სიმართლეს, ძმებმა თავს გაქცევით უშველეს.

პელევსი ფთიის მეფე აქტორმა შეიფარა, ცოდვათაგან განწმინდა, თავისი ქალიშვილი, პოლიმელა, ცოლად შერთო და სამეფოს მესამედიც უანდერძა. როდესაც კალიდონში საქვეყნოდ ცნობილი ნადირობა მოეწყო (კალიდონის ნადირობა), პელევსს შემთხვევით შემოაკვდა თავისი ცოლისძმა და იძულებული გახდა იოლკოსში გაქცეულიყო, სადაც თავისი მეგობარი, მეფისწული აკასტოსი ეგულებოდა. აქ კვლავ ახალი უბედურება დატრიალდა: აკასტოსის ცოლს შეუყვარდა პელევსი და მისი მოხიბვლა მოიწადინა. ხოლო როდესაც ვერაფერს გახდა, პოლიმელასთან იცრუა: პელევსი გღალატობს და ჩემს ასულს ირთავს ცოლადო. სასოწარკვეთილმა პოლიმელამ თავი ჩამოიხრჩო. ვერაგმა ქალმა ახლა ქმარი დაარწმუნა იმაში, რომ თითქოს პელევსს მისი შეცდენა სურდა. განრისხდა აკასტოსი, მაგრამ თავად ვერ მოკლა სტუმრად მოსული მეგობარი. ველური კენტავრებით დასახლებულ პელიონის მთაზე გაიწვია სანადიროდ, მიძინებულს იარაღი აჰყარა და მიატოვა. კენტავრთა შორის იყო ბრძენი ქირონი, რომლის შემწეობითაც გადარჩა პელიასი. მან დაარბია იოლკოსი, ხოლო აკასტოსი და მისი მეუღლე სიცოცხლეს გამოასალმა. მითოგრაფოსები გვარწმუნებენ, რომ ეს მან დიოსკურთა და იასონის თანადგომით ჩაიდინაო.

ძველ საბერძნეთში აღმატებულად მოსწონდათ მითი პელევსისა და თეტისის ქორწინებაზე (თეტისი). ამ მშვენიერ ნერეიდას, თემისის რჩევით, შერთო ზევსმა მოკვდავი პელევსი. მათ შეეძინათ ვაჟი, რომელსაც აქილევსი შეარქვეს და რომელიც ეპიროსის მეფეთა მამამთავარი გახდა. მალე თეტისმა მიატოვა პელევსი, რომელმაც თავისი მცირეწლოვანი ძე ბრძენ ქირონს მიაბარა აღსაზრდელად. დიდხანს იცოცხლა პელევსმა. მონაწილეობა მიიღო არგონავტების ლაშქრობაში, იგი ჰერაკლესთან ერთად იბრძოდა ტროაში, ტროას ომის დასრულებასაც მოესწრო და ღრმად მოხუცი გარდაიცვალა კუნძულ კოსზე. ასე ამბობენ, პელევსი ფთიადან განდევნესო აკასტოსის ჩამომავლებმა.
მინი

## რესურსები ინტერნეტში 
https://en.wikipedia.org/wiki/Peleus

http://www.nplg.gov.ge/wikidict/index.php/პელევსი

## სქოლიო 
კატეგორია:არგონავტები
ოდისევსი

**ოდისევსი** (; , ულისე) — ძველბერძნულ მითოლოგიაში ითაკის მბრძანებელი, ლაერტესა და ანტიკლეას შვილი, პენელოპეს ქმარი, ტელემაქეს მამა. ტროას ომის გმირი. ჰომეროსის პოემების „ილიადას“ და ,,ოდისეას“ გმირი.

## ლიტერატურა
## რესურსები ინტერნეტში
## სქოლიო 
კატეგორია:ბერძნული მითოლოგია
კადმოსი

right|მინი|200პქ|მაკსფილს პერიში. *კადმოსი*
**კადმოსი** () — ძველბერძნულ მითოლოგიაში — ფინიკიის მეფე აგენორის და ტელაფასას (ან, ფერეკიდეს თანახმად არგიპას), ევროპის ძმა. ტიფონთან ბრძოლისას დაეხმარა ღმერთებს.. როდოსში ლინდიის ათენას მსხვერპლი შესწირა.. კადმოსთან გადმოსული არაბები კუნძულ ევბეაზე დასახლდნენ..

## სქოლიო
კატეგორია:ბერძნული მითოლოგია
საქართველოს მედიის გაერთიანება

ჰოლდინგი „**საქართველოს მედიის გაერთიანება**“ დაფუძნებულია შპს „ჰოლდინგი საქართველოს ინდუსტრიული ჯგუფის“ მიერ 2006 წელს. „ჰოლდინგი საქართველოს მედიის გაერთიანება“ ახორციელებს „საქართველოს ინდუსტრიული ჯგუფის“ საკუთრებაში არსებული მედია საშულებების წილების მართვას.

## საქმიანობის სფერო 
* სარეკლამო მედია დაგეგმარებას და სარეკლამო მედია გაყიდვა;
* ტელეკომპანიების „I სტერეოს“ და „მზის“ სიგნალის გავრცელება თანმგზავრული სადგურის გამოყენებით;
* მოძრავი სატელიტური სადგურის და თანამგზავრული სისტემების გამოყენებით სატელევიზიო სიგნალის მიღება და გავრცელება.

## „GMI ჰოლდინგი“ მართავს შემდეგი კომპანიების წილებს: 
* სამაუწყებლო კომპანია „რუსთავი 2“;
* ტელეკომპანია მზე;
* ტელეკომპანია „I სტერეო“
* საინფორმაციო სააგენტო GBC (www.gbc.ge)

კატეგორია:საქართველოს კომპანიები
კატეგორია:საქართველოს მასმედია
Life in Technicolor II

**Life in Technicolor II** — ბრიტანული როკ-ჯგუფ Coldplay-ს სიმღერა და სინგლი 2008 წლის EP დისკიდან ''Prospekt's March*. სინგლის პრომო-ვერსია გამოიცა კომპაქტ დისკზე ბრიტანეთში, 2009 წლის 2 თებერვალს.

სიმღერის ინსტრუმენტული ვერსია შეტანილია ჯგუფის მეოთხე სტუდიურ დისკში *Viva la Vida or Death and All His Friends''. იგი არის ალბომის პირველი კომპოზიცია და ჯგუფის ალბომში მთლიანად ინსტრუმენტული კომპოზიციის შეტანის პირველი შემთხვევა. ამასთან, იგი დისკის ერთგვარი შესავალია, რაც ასევე პირველი შემთხვევაა კოლექტივის შემოქმედებაში.

ჯგუფის ოფიციალურ საიტზე ასევე განთავსდა ამ კომპოზიციის მცირე ვიდეორგოლი, რომელშიც Coldplay სტუდიაში ასრულებს მას, პროდიუსერ ბრაიან ინოს დახმარებით.

## სიმღერების სია 
## მუსიკალური ვიდეო 
მინი|მარცხნივ|230პქ

სიმღერის მუსიკალური ვიდეო გადაღებულია დუგელ უილსონის მიერ. კლიპში ნაჩვენებია ბავშვებისათვის გამართული სახალისო სანახაობა მარიონეტების მონაწილეობით, რომლებიც ჯგუფის წევრებს ასახავენ. სხვადასხვა პიროტექნიკის გამოყენებით ხდება სანახაობის გაფორმება. მეხუთე თოჯინა არის ჯგუფის მეხუთე წევრი, ფილ ჰარვი.

საგულისხმოა, რომ კლიპში გამოყენებული მარიონეტების თოჯინების ფოტოსურათები ქვეყნდებოდა საკონცერტო ტურნეს Viva la Vida Tour მსვლელობისას - ყოველი მათგანი გადაღებული იყო იმ ქალაქში, რომელშიც ჯგუფი ამა თუ იმ დღეს იმყოფებოდა.

## ჩარტებში 
ბრიტანული სინგლების ჩარტებში კომპოზიცია მოხვდა #90 ადგილზე.

## რესურსები ინტერნეტში 
*ინფორმაცია საიტზე Discogs

კატეგორია:2009 წლის სინგლები
კატეგორია:2008 წლის სიმღერები
კატეგორია:Coldplay-ს სიმღერები
Death Magnetic

***Death Magnetic*** — ამერიკული მძიმე მეტალ ჯგუფ მეტალიკის მეცხრე სტუდიური ალბომი, რომელიც გამოვიდა 2008 წლის სექტემბერში. ეს არის ჯგუფის პირველი ალბომი, რომელიც გამოვიდა ლეიბლზე Warner Bros. Records, შესაბამისად, ჯგუფი კვლავ რჩება ლეიბლზე Warner Music Group, რომელიც ფლობს კომპანიას Elektra Records. ჩრდილოეთ ამერიკის ფარგლებს გარეთ ალბომის დისტრიბუციას აწარმოებს Universal Music Group, შესაბამისად ჯგუფის ლეიბლია გაერთიანებულ სამეფოში კვლავ  Vertigo Records. ეს უკვე ჯგუფის მეხუთე დისკია, რომელიც *ბილბორდის 200*-ეულში პირდაპირ პირველ ადგილზე მოხვდა. ეს ალბომი მეტალიკის პირველია ალბომია, რომლის შექმნაში  ჯგუფის ამჟამინდელ ბასისტს, რობერტ ტრუჰილოსაც მიუძღვის წვლილი. ასევე პირველი მეტალიკის ალბომია, რომელსაც რიკ რუბინმა გაუწია პროდიუსირება. მეტალიკა გახდა პირველი ჯგუფი მსოფლიოში, რომლის ხუთი თანმიყოლებით გამოშვებული ალბომი პირველ ადგილზე მოხვდა ბილბორდ 200-ში.

## სიმღერების სია
## პერსონალი
;მეტალიკა
*ჯეიმზ ჰეტფილდი – წამყვანი ვოკალი, რიტმული გიტარა
*ლარს ულრიხი – დასარტყმელი საკრავები
*კირკ ჰემეტი – წამყვანი გიტარა
*რობერტ ტრუჰილო – ბას-გიტარა

;დამატებითი მუსიკოსები
*დევიდ კემპბელი – ორკესტრირება (The Unforgiven III)

;ტექნიკური პერსონალი
*რიკ რუბინი – პროდიუსერი
*გრეგ ფაიდელმენი – ხმის მიქსი, ხმის ჩაწერი
*ენდრი შეპსი - მიქსი
*მაიკ გილისი - დამატებითი ჩაწერა 
*ტედ იენსენი – მასტერინგი
*დენ მონტი – ციფრული რედაქტირება

## ჩარტები
### ყოველკვირეული ჩარტები
### წლის საბოლოო ჩარტი
## სერტიფიცირებები
## სქოლიო 
კატეგორია:მეტალიკის ალბომები
კატეგორია:2008 წლის ალბომები
კატეგორია:Warner Bros. Records-ის ალბომები
კატეგორია:Mercury Records-ის ალბომები
კატეგორია:Vertigo Records-ის ალბომები
კატეგორია:Universal Music Group-ის ალბომები
კატეგორია:გრემის ჯილდოს მფლობელი ალბომები
კატეგორია:ალბომები რიკ რუბინის პროდიუსერობით